குழந்தைகளைக் கடத்தி, மயங்கச் செய்து அதைக் காட்டி பிச்சையெடுப்பது குழந்தை கடத்தல் நெட்வொர்க்கின் ஒரு அங்கம் என்கிறார்கள் விவரமறிந்தவர்கள். இந்த உலகின் எளிய உயிரினம் - குழந்தைகள்தான். போர் தொடங்கி, குடும்பச் சண்டை வரை அனைத்திலும் இலக்காவது குழந்தைகள்தான். அவர்களுக்கு குரலில்லை... இந்த உலகத்தில் மதிப்பில்லை. அவர்களை எவரும் எளிதாக வதைக்கலாம். குழந்தைகள் மீது ஏவப்படும் ஆகப்பெரிய வன்முறை கடத்தல். 2011ம் ஆண்டில் இருந்து 2014 வரை இந்தியாவில் 3.25 லட்சம் குழந்தைகள் காணாமல் போயுள்ளனர்.